Hoddesdon

Hoddesdon er en by i kommunen (borough) Broxbourne i grevskapet Hertfordshire i England. Den er beliggende i dalen Lea Valley. Den er lokalisert 6 km sørøst for Hertford, 8 km nord for Waltham Cross, og 18 km sørvest for Bishop's Stortford.

Byen oppsto rundt en skysstasjon på veien mellom Cambridge og London. På 1700-tallet kunne mer enn 35 vogner stoppe i byen hver dag. I dag blir byen betjent av Rye House jernbanestasjon og den nærliggende jernbanestasjonen i Broxbourne. Byen hadde en befolkning på 36 883 innbyggere i 1991, men har siden hatt en stødig vekst, og har i henhold til folketellingen i 2011 en befolkning på 42 253 innbyggere.Hoddesdon (Hertfordshire), City Population

I 1683 var Hoddesdon sentrum for Rye House-komplottet, en plan om å myrde Karl II av England og hans bror hertugen av York.

På midten av 1900-tallet opplevde byen en oppgangsperiode på grunn av store grustak i området. Dette tok slutt allerede i 1970-årene, da det ikke var mer å hente ut. De kunstige sjøene som har oppstått i grustakene har blitt tatt i bruk som lokale fritidstilbud. Byen har noe lett industri, men er først og fremst en pendlerby for London.

 Referanser 

 Eksterne lenker 

 Hoddesdon Society

Kategori:Byer i Hertfordshire